บาทเปิด 32.97/99 บาทต่อดอลลาร์ คาดแกว่งแคบ
บาทเปิด 32.97/99 บาทต่อดอลลาร์ คาดแกว่งแคบ
23 พ.ย. 2561

เงินบาทเปิดตลาด 32.97/99 บาทต่อดอลลาร์ คาดแกว่งแคบ ตลาดยังไร้ปัจจัยสำคัญ มองกรอบวันนี้ 32.90-33.05บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.97/99 บาท/ดอลลาร์ แข็งค่าขึ้นเล็กน้อยจากเย็นวานนี้ที่ปิดตลาดที่ระดับ 33.00 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากยังไม่มีปัจจัยสำคัญที่มีผลต่อทิศทางการเคลื่อนไหวของเงินบาทมากนัก ประกอบกับวันนี้ตลาดหุ้น ตลาดเงิน ตลาดทองคำ และตลาดน้ำมันในฝั่งสหรัฐฯ ปิดทำการเนื่องในวันขอบคุณพระเจ้า ส่วนตลาดหุ้นญี่ปุ่นก็ปิดทำการเช่นกัน เนื่องในวันขอบคุณผู้ใช้แรงงาน
โดยวันนี้ตลาดรอดูตัวเลขดัชนีผู้จัดการฝ่ายจัดซื้อ (PMI) ภาคการผลิตและภาคบริการขั้นต้น ทั้งในฝั่งของสหรัฐฯ และสหภาพยุโรป
นักบริหารเงิน คาดว่า วันนี้เงินบาทจะเคลื่อนไหวในกรอบ 32.90-33.05 บาท/ดอลลาร์